Harz (piirikunta)
Harz on piirikunta Saksi-Anhaltin osavaltiossa, Saksassa. Piirikunnan pinta-ala on noin 2 104 neliökilometriä ja asukasluku 225 191 (2012). Sen pääkaupunki on Halberstadt. Piirikunta luotiin vuonna 2007 yhdistämällä entiset Halberstadtin, Wernigeroden ja Quedlinburgin piirikunnat, sekä Falkensteinin kaupunki Aschersleben-Staßfurtin piirikunnasta.
Rheinland-Pfalz
Rheinland-Pfalz (vanha suomennos "Reininmaa-Pfalz") on Saksan osavaltio maan lounaisosassa. Pohjoisessa se rajoittuu Nordrhein-Westfaleniin, idässä Hesseniin, kaakossa Baden-Württembergiin ja lounaassa Saarlandiin. Lisäksi lännessä Luxemburgin, luoteessa Belgian, sekä etelässä Ranskan valtioihin. Osavaltion pinta-ala on 19 847 km² ja siellä on 4,06 miljoonaa asukasta. Pääkaupunki on Mainz (193 955 asukasta), muita suuria kaupunkeja Ludwigshafen (167 410), Koblenz (107 064), Trier (100 234) ja Kaiserslautern (99 469).